钦定古今图书集成/明伦汇编/氏族典/第193卷 > 姚应凤
## 钦定古今图书集成/明伦汇编/氏族典/第193卷 > 姚应凤

按《万姓统谱》：应凤字时和，慈谿人。自幼习家学，即以
文字为业，颇自雄其才，为文喜驰骤，每属笔于广众
中，词锋横逸，一座皆惊。后持文以谒同郡袁桷，桷告
之曰：“子文不受束缚，然法度自不可废也。”应凤颔之。
自是务为庄重简严，日益深邃。至元间，尝就试省部，
诗以《龙虎台》命题，有司得应凤赋，叹曰：“此楚、汉故物
也。”遂擢置高第。所著有《纳轩稿》若干卷，藏于家。